open-index/open-wikipedia-markdown huggingface dataset:
Eurocup Ανδρών 2016-17

Το **Eurocup Ανδρών 2016-17**, γνωστό και ως **7DAYS EuroCup** λόγω της υφιστάμενης χορηγίας από τη 7DAYS, είναι η 15η διοργάνωση του Eurocup.

## Νέα μορφή
Τον Απρίλιο του 2016, η Euroleague Basketball συμφώνησε σε μια νέα μορφή όσον αφορά τη διεξαγωγή της διοργάνωσης, με 24 ομάδες που θα αγωνίζονταν σε τέσσερις ομίλους των έξι, σε εντός και εκτός έδρας παιχνίδια. Οι τέσσερις πρώτες ομάδες από τους τέσσερις ομίλους θα προχωρούσαν σε τέσσερις ομίλους των τεσσάρων ομάδων, με εντός και εκτός έδρας παιχνίδια. Οι δύο πρώτες ομάδες των τεσσάρων ομίλων θα συνέχιζαν στους προημιτελικούς, στους ημιτελικούς και στους τελικούς, με τρεις νίκες σε κάθε σειρά αγώνων.

## Κατανομή ομάδων
Αναμενόταν να συμμετάσχουν συνολικά 24 ομάδες για την αγωνιστική περίοδο 2016-17, αλλά τελικά 20 ομάδες συμμετέχουν στη διοργάνωση.

### Διαμάχη FIBA–Euroeague
Τον Ιούλιο του 2016, oι ιταλικές ομάδες αποσύρθηκαν από τη διοργάνωση έπειτα από αρκετές απειλές από τη FIBA, οπότε και αντικαταστάθηκαν από τις Λιετκαμπέλις, Βόλγκογκραντ, ΜΖΤ Σκόπιε Αέροντρομ και Μοντακίτ Φουενλαμπράδα. Τον Σεπτέμβριο του 2016, μετά την αποχώρηση των ΑΕΚ, Παρτιζάν ΝΙΣ και Ζιελόνα Γκόρα, λόγω των πιέσεων και των απειλών που έλαβαν από τη FIBA και τις εθνικές ομοσπονδίες, η Euroleague Basketball ανακοίνωσε ότι θα επανεξετάσει τις υποψήφιες ομάδες για να καλύψει τις κενές θέσεις, αλλά τελικά μείωσε τις ομάδες σε 20.

### Ομάδες
Οι ετικέτες στις παρενθέσεις δείχνουν πώς προκρίθηκε κάθε ομάδα:

*1η, 2η, 3η, κλπ.: θέση στο πρωτάθλημα μετά τα πλέι-οφ
*WC: Wild card
*AV: Κενές θέσεις από κάθε ανάκληση

## Δείτε επίσης
*Ευρωλίγκα ανδρών 2016-17
*FIBA Europe Cup 2016–17
*Μπάσκετμπολ Τσάμπιονς Λιγκ 2016–17

## Παραπομπές


## Εξωτερικοί σύνδεσμοι
*Επίσημος ιστότοπος της διοργάνωσης

2016 2017
Eurocup Ανδρων
Eurocup Ανδρων
Αϊρίν Μέκι

Η **Αϊρίν Μέκι** (αγγλικά: *Irene Mecchi*) είναι Αμερικανίδα σεναριογράφος της τηλεόρασης, του κινηματογράφου, του θεάτρου, καθώς και αρθρογράφος σε εφημερίδες. Γεννημένη στον Σαν Φρανσίσκο, της Καλιφόρνιας, ξεκίνησε να εργάζεται το 1992, στη Disney. Η πρώτη της δουλειά έγινε με το *Recycle Rex* (μία μικρού μήκους ταινία), η οποία κέρδισε το 1994, το *Environmental Media Award*. Από εκεί κι έπειτα έχει συμμετάσχει σε πολλές γνωστές ταινίες της Disney, όπως το *[[Ο Βασιλιάς των Λιονταριών]]* (1994), το *[[Η Παναγία των Παρισίων (ταινία, 1996)|Η Παναγία των Παρισίων]]* (1996), το *[[Ηρακλής (ταινία, 1997)|Ηρακλής]]* (1997) και το *[[Brave]]* (2012). Το 1998, μαζί με τον Ρότζερ Άλερς, γράψανε το σενάριο του ομώνυμου θεατρικού έργου, που ανέβηκε στο Μπρόντγουεϊ, του *Ο Βασιλιάς των Λιονταριών*, λαμβάνοντας και μία υποψηφιότητα για βραβείο Tony.

## Παραπομπές



## Εξωτερικοί σύνδεσμοι

* 

Κατηγορία:Αμερικανοί σεναριογράφοι
Τζόναθαν Τέιλορ Τόμας

Ο **Τζόναθαν Τέιλορ Τόμας** (*Jonathan Taylor Thomas*, 8 Σεπτεμβρίου 1981) είναι Αμερικανός ηθοποιός, φωνητικός ηθοποιός και πρώην παιδί-αστέρι και εφηβικό είδωλο. Είναι ιδιαίτερα γνωστός για τις ερμηνείες του, στην τηλεοπτική σειρά *[[Home Improvement]]*, ως Ράντι Τέιλορ, αλλά και στην ταινία *[[Ο Βασιλιάς των Λιονταριών]]* (1994), ως (μικρός) Σίμπα. Κατά τη διάρκεια της καριέρας του, ειδικότερα, ως έφηβος, έχει προταθεί και κερδίσει αρκετά βραβεία.

## Παραπομπές


## Εξωτερικοί σύνδεσμοι
* 

Κατηγορία:Αμερικανοί ηθοποιοί κινηματογράφου
Κατηγορία:Αμερικανοί ηθοποιοί τηλεόρασης
Κατηγορία:Αμερικανοί ηθοποιοί φωνής
FIBA Europe Cup 2016–17

Το **FIBA Europe Cup 2016–17** είναι η 2η αγωνιστική περίοδος της διοργάνωσης καλαθοσφαίρισης από την Διεθνής Ομοσπονδία Καλαθοσφαίρισης (FIBA).

## Νέα μορφή
Η 1η φάση της κανονικής περιόδου θα συνοδεύεται από 38 ομάδες, εκ των οποίων οι 26 θα προκριθούν απευθείας και οι άλλες 12 θα προέρχονται από τους προκριματικούς γύρους του Μπάσκετμπολ Τσάμπιονς Λιγκ. Αυτές οι ομάδες θα χωριστούν σε δέκα ομίλους, επτά ομίλους των τεσσάρων ομάδων και τρεις ομίλους των τριών ομάδων. Οι δύο πρώτες ομάδες κάθε ομίλου και οι τέσσερις καλύτερες τρίτες ομάδες στη 2η φάση της κανονικής περιόδου. Αυτές οι ομάδες θα χωριστούν σε έξι ομίλους των τεσσάρων ομάδων. Οι πρώτες ομάδες του κάθε ομίλου και οι καλύτερεςς δεύτερες όλων των ομίλων θα προκριθούν στα πλέι-οφ μαζί με οκτώ ομάδες της κανονικής περιόδου του Μπάσκετμπολ Τσάμπιονς Λιγκ.

Τα πλέι-οφ, ο γύρος των 16 των πλέι-οφ, τα προημιτελικά των πλέι-οφ, τα ημιτελικά των πλέι-οφ και ο τελικός των πλέι-οφ θα διεξάγονται με τη μορφή διπλών αγώνων.

Μετά την επέκταση του Μπάσκετμπολ Τσάμπιονς Λιγκ, οι προκριματικοί γύροι καταργήθηκαν και οι τέσσερις ομάδες που επρόκειτο να προκριθούν στην κανονική περίοδο, μείωσαν τις ομάδες σε 38 ομάδες αντί των 40 που είχε αρχικά προταθεί.

## Κατανομή ομάδων
Συνολικά 38 ομάδες θα συμμετάσχουν στο FIBA Europe Cup 2016–17.

### Ομάδες
Ο επίσημος κατάλογος των ομάδων είχε ανακοινωθεί με την κλήρωση στις 22 Ιουλίου. Στις 16 Σεπτεμβρίου του 2016 η Μπράσελς Μπάσκετμπολ προστέθηκε στη διοργάνωση. Ιγκοκέα αποσύρθηκε από το διαγωνισμό μετά από πτώση από τις προκριματικούς γύρους του Champions League Μπάσκετ.

Οι ετικέτες στις παρενθέσεις δείχνουν πώς κάθε ομάδα προσόντα για τη θέση του γύρου εκκίνησης.

* 2η, 3η, 4η, κλπ.: θέση στο πρωτάθλημα μετά από ενδεχόμενα πλέι-οφ
* CL: Μεταφορά από το Τσάμπιονς Λιγκ
** RS: Πέμπτη και έκτη θέση για ομάδες από κανονική περίοδο
** QR: Ηττημένοι από προκριματικούς γύρους

## Δείτε επίσης
*Ευρωλίγκα ανδρών 2016-17
*Eurocup Ανδρών 2016-17
*Μπάσκετμπολ Τσάμπιονς Λιγκ 2016–17

## Παραπομπές


Κατηγορία:Καλαθοσφαίριση το 2016
Κατηγορία:Καλαθοσφαίριση το 2017
Κατάλογος έργων του Βίνσεντ βαν Γκογκ

Η σελίδα αυτή είναι ένας εικονογραφημένος **κατάλογος έργων του [[Βίνσεντ βαν Γκογκ]]**. Παρά το μέγεθός του (παρουσιάζονται 913 έργα), ο κατάλογος αυτός δεν είναι πλήρης, δεδομένου ότι ο βαν Γκογκ δημιούργησε στα 37 χρόνια της ζωής του περίπου 900 πίνακες ζωγραφικής και 1.100 σχέδια, σκίτσα κτλ. Το Μουσείο Βαν Γκογκ στο Άμστερνταμ και το Kröller-Müller Museum στο Otterlo της Ολλανδίας διαθέτουν τις σημαντικότερες συλλογές έργων του καλλιτέχνη.

Tα έργα παρουσιάζονται με χρονολογική σειρά και κατ' αύξοντα αριθμό καταλόγου του Jacob Baart de la Faille (F). Υπάρχουν πάντως σήμερα επιφυλάξεις ως προς την αυθεντικότητα ορισμένων έργων. Όλα τα έργα είναι με λάδι σε καμβά, εκτός αν αναφέρεται διαφορετικά.

## Δείτε επίσης
* Θλίψη, 1882  
* Κορίτσι στα Άσπρα στο Δάσος, 1882
* Νεκρή Φύση με Ψάθινο Καπέλο, 1881-85
* Οι Πατατοφάγοι, 1885
* Κρανίο με Αναμμένο Τσιγάρο, 1885-86
* Πορτρέτο του Μπάρμπα Τανγκί, 1887
* Η Αγκοστίνα Σεγκατόρι Καθισμένη στο Καφέ ντυ Ταμπουρέν, 1887 
* Νυχτερινό Καφέ, 1888
* Κίτρινο Σπίτι, 1888  
* Καφέ Τεράς τη Νύχτα, 1888 
* Έναστρη Νύχτα πάνω από τον Ροδανό, 1888 
* Υπνοδωμάτιο στην Αρλ, 1888 
* Πεσμένα Φθινοπωρινά Φύλλα, 1888 
* Ίριδες, 1889 
* Έναστρη Νύχτα, 1889 
* Αυτοπροσωπογραφία, 1889 
* Νεκρή φύση: Βάζο με Ροζ Τριαντάφυλλα, 1890
* Δρόμος με Κυπαρίσσι και Αστέρι, 1890 
* Πορτρέτο του Δρ. Γκασέ, 1890 
* Ανθισμένα Κλαδιά Καστανιάς, 1890 
* Η Εκκλησία στην Ωβέρ, 1890 
* Σιταροχώραφο με Κοράκια, 1890
* Ηλιοτρόπια (σειρά έργων), 1887-88
* Άνθη Αμυγδαλιάς (σειρά έργων), 1888-90

## Πηγές

*The Vincent van Gogh Gallery. The Paintings: A-Z Listings. Retrieved 11 August 2006.
*Van Gogh Virtual Museum. Museum Painting List. Retrieved 11 August 2006.

Κατηγορία:Κατάλογοι έργων τέχνης
Ανδριανόπουλος

Το ελληνικό επίθετο **Ανδριανόπουλος** μπορεί να αναφέρεται σε κάποιο από τα παρακάτω πρόσωπα:

*Ανδρέας Ανδριανόπουλος (γενν. 1946), πολιτικός και καθηγητής πανεπιστημίου
*Βασίλης Ανδριανόπουλος (1908–1989), ποδοσφαιριστής
*Γεώργιος Ανδριανόπουλος (1903–1980), ποδοσφαιριστής και πολιτικός
*Γιάννης Ανδριανόπουλος (1900–1952), ποδοσφαιριστής  
*Λεωνίδας Ανδριανόπουλος (1911–2011), ποδοσφαιριστής και αθλητής στίβου
*Ντίνος Ανδριανόπουλος (1905–1962), ποδοσφαιριστής
Δυναστεία Σιν

Η **Δυναστεία Σιν** ήταν κινεζική δυναστεία που ιδρύθηκε το 9 μ.Χ., από τον αντιβασιλέα Ουάνγκ Μανγκ. Η δυναστεία διήρκεσε έως το 23 μ.Χ. Διέκοψε τη δυναστεία Χαν, χωρίζοντάς την στις περιόδους των Δυτικών Χαν και των Ανατολικών Χαν.

## Παραπομπές


## Εξωτερικοί σύνδεσμοι
* 

Σιν
Σιν
Σιν
Κατηγορία:Ιστορία της Κίνας
Οκτάβια Σπένσερ

Η **Οκτάβια Σπένσερ** (*Octavia Spencer*, 25 Μαΐου 1970) είναι Αμερικανίδα ηθοποιός.

Η πιο μεγάλη της επιτυχία είναι η συμμετοχή της στην ταινία *[[Υπηρέτριες]]* του 2011, για την οποία έχει κερδίσει Όσκαρ, BAFTA, Χρυσή Σφαίρα, βραβείο Satellite και δύο βραβεία Σωματείου Ηθοποιών Β' γυναικείου ρόλου. Στη συνέχεια, έπαιξε το 2016 στην ταινία *[[Αφανείς ηρωίδες]]* και έλαβε υποψηφιότητα για το Όσκαρ και τη Χρυσή Σφαίρα Β' γυναικείου ρόλου. To 2017 προτάθηκε για Όσκαρ, Χρυσή Σφαίρα και BAFTA Β' γυναικείου ρόλου για την ερμηνεία της στην ταινία *[[Η μορφή του νερού]]*.

## Φιλμογραφία
### Κινηματογράφος

### Τηλεόραση
*1997 413 Hope St. 
*2000 Δεν ξέρεις τι σου γίνεται 
*2005 Στον τόπο του εγκλήματος: Νέα Υόρκη
*2007 Ugly Betty
*2008 Στον τόπο του εγκλήματος
*2009 Raising the Bar
*2013-2015 Μαμά
*2014-2015 Red Band Society
*2015 Break a Hip
*2015 Drunk History

## Παραπομπές


Κατηγορία:Βραβευμένες με Όσκαρ Β' Γυναικείου Ρόλου
Κατηγορία:Βραβευμένες με BAFTA B' Γυναικείου Ρόλου
Κατηγορία:Βραβευμένες με Χρυσή Σφαίρα Β΄ Γυναικείου Ρόλου
Κατηγορία:Αμερικανίδες ηθοποιοί κινηματογράφου
Κατηγορία:Αμερικανίδες ηθοποιοί τηλεόρασης
Βαλκανική Ομοσπονδία Τζούντο

Η **Βαλκανική Ομοσπονδία Τζούντο** (αγγλικά: *Balkan Judo Association*, BJA) είναι ο ανώτερος οργανισμός που διατηρεί την εποπτεία του αθλήματος του τζούντο στη Βαλκανική χερσόνησο. Συνεργάζεται με την Διεθνή Ομοσπονδία Τζούντο (IJF) και την Ευρωπαϊκή Ένωση Τζούντο (EJU). Η BJA ασχολείται με όλα τα θέματα που σχετίζονται με το τζούντο σε βαλκανικό επίπεδο, συμπεριλαμβανομένης της ανάπτυξης και της προώθησης του αθλήματος στα εδάφη που ελέγχονται από 10 ομοσπονδίες μέλη της, καθώς και την οργάνωση των βαλκανικών διοργανώσεων, όπως το Βαλκανικό Πρωτάθλημα. Η έδρα της βρίσκεται στο Βελιγράδι και ο πρόεδρός της είναι ο Ιβάν Τοντόροφ.

## Πρόεδροι
Οι διατελέσαντες Πρόεδροι είναι:
* 20;;−τώρα:  Ιβάν Τοντόροφ

## Ομοσπονδίες μέλη
Οι 10 ομοσπονδίες μέλη της Βαλκανικής Ομοσπονδίας Τζούντο.

* - Αλβανική Ομοσπονδία Τζούντο
* - Ομοσπονδία Τζούντο Βοσνίας και Ερζεγοβίνης
* - Βουλγαρική Ομοσπονδία Τζούντο
* - Ελληνική Ομοσπονδία Τζούντο
* - Ομοσπονδία Τζούντο Κοσόβου

* - Ομοσπονδία Τζούντο Μαυροβουνίου
* - Ομοσπονδία Τζούντο Π.Γ.Δ.Μ.
* - Ρουμανική Ομοσπονδία Τζούντο
* - Σερβική Ομοσπονδία Τζούντο
* - Τουρκική Ομοσπονδία Τζούντο

### Πρώην μέλη
* - Ομοσπονδία Τζούντο Σερβίας και Μαυροβουνίου

## Διοργανώσεις
Η Βαλκανική Ομοσπονδία Τζούντο εγκρίνει τις ακόλουθες διοργανώσεις:

* Βαλκανικό Πρωτάθλημα (ανά έτος)
* Βαλκανικό Πρωτάθλημα U21 (ανά έτος)
* Βαλκανικό Πρωτάθλημα U18 (ανά έτος)

## Λογότυπο
Το λογότυπο της Βαλκανικής Ομοσπονδίας Τζούντο έχει εξελιχθεί με το πέρασμα του χρόνου.


 Βαλκανική Ομοσπονδία Τζούντο old logo.jpg|Παλαιότερο
 Βαλκανική Ομοσπονδία Τζούντο logo.png|Σύγχρονο


## Δείτε επίσης
*Βαλκανικές Διοργανώσεις

## Εξωτερικοί σύνδεσμοι
*Επίσημη ιστοσελίδα της Βαλκανικής Ομοσπονδίας Τζούντο
*Επίσημη ιστοσελίδα της Βαλκανικής Ομοσπονδίας Τζούντο (νέα ιστοσελίδα)

Κατηγορία:Εθνικά μέλη της Βαλκανικής Ομοσπονδίας Τζούντο
Βαλκανική Ομοσπονδία Τζούντο
Κατηγορία:Αθλητισμός στα Βαλκάνια
Κονσταντίν Τσούπκοβιτς

Ο **Κονσταντίν Τσούπκοβιτς** (σέρβ.: **Константин Чупковић**, 2 Ιανουαρίου 1987) είναι Σέρβος διεθνής πετοσφαιριστής. Γεννήθηκε στη Βιροβίτιτσα της Κροατίας και από την περίοδο 2016-17 αγωνίζεται στον Ολυμπιακό Πειραιώς στη θέση του ακραίου.

## Καριέρα
Ξεκίνησε τη σταδιοδρομία του το 2000 σε ηλικία 13 ετών από τον σέρβικο σύλλογο Μλάντι Ράντνικ του Ποζάρεβατς, την πόλη που μεγάλωσε και που είναι γνωστή για την καλλιέργεια του βόλεϊ, ειδικά στις μικρές ηλικίες. Στη συνέχεια αγωνίστηκε στις επίσης σέρβικες Βοϊβοντίνα, Νόβι Σαντ και  Ραντνίτσκι Κραγκούγιεβατς ώσπου το 2010 μεταπήδησε στη Μπουντβάνσκα Ριβιέρα της πόλης Μπούντβα του Μαυροβουνίου. 
Το 2011 ήταν μια περίεργη χρονιά γι’ αυτόν. Αφού πέρασε διαδοχικά για μικρά διαστήματα από τη Ρόμα Βόλεϊ και την Άλ Ραγιάν του Κατάρ, κατέληξε στην ισχυρή πολωνική Σκρά Μπελχάτοφ.
Στην ομάδα αυτή καθιερώνεται αμέσως ως βασικός και έχει σημαντική συμμετοχή στις μεγάλες επιτυχίες του συλλόγου τη διετία 2011-13, τόσο σε τοπικό όσο και σε διεθνές επίπεδο. Το 2012 παίρνει το χάλκινο  μετάλλιο στο Παγκόσμιο Κύπελλο Συλλόγων, μετά από την κατάκτηση της δεύτερης θέσης στο Τσάμπιονς Λιγκ, την ίδια περίοδο. Στον τελικό εκείνο στο Λοτζ της Πολωνίας απέναντι στην Ρούμπιν Καζάν, που έληξε με 3-2 υπέρ της Ρούμπιν, η Σκρά αδικήθηκε κατάφορα, αφού οι διαιτητές δεν είδαν ένα λάθος Ρώσου παίκτη στο 16-15 του 5ου σετ, και αντί για 16-16, το σετ έληξε με 17-15 για τη ρώσικη ομάδα.
Με την Σκρά ο Τσούπκοβιτς κατέκτησε ακόμα το Κύπελλο Πολωνίας 2011-12, το Σούπερ Κάπ Πολωνίας το 2013 και τη δεύτερη θέση στο Πρωτάθλημα το 2011-12.
Το 2013 μεταγράφεται στη Βόλεϊ Περούτζια με την οποία κατακτά τη δεύτερη θέση στο ιταλικό πρωτάθλημα το 2013-14. Οι επόμενες χρονιές τον βρίσκουν κατά σειρά στη πολωνική Λουζνίτσκα Μπίντγκοζ, στη γαλλική Τουρ και τέλος στο Μεγάλο Λιμάνι και τον Ολυμπιακό Πειραιώς.

## Διεθνείς επιτυχίες
### [[Τσάμπιονς Λιγκ (πετοσφαίριση ανδρών)|Τσάμπιονς Λίγκ]]
* 2011-12:  2η θέση με τη Σκρά Μπελχάτοφ

### [[Παγκόσμιο κύπελλο συλλόγων πετοσφαίρισης|Παγκόσμιο Κύπελλο Συλλόγων]]
* 2012:  3η θέση με τη Σκρά Μπελχάτοφ

## Εθνικές Διοργανώσεις  Τίτλοι - Διακρίσεις
* 2011-12:  Κύπελλο Πολωνίας (Σκρά Μπελχάτοφ)
* 2012:  Σούπερ Καπ Πολωνίας (Σκρά Μπελχάτοφ)
* 2011-12:  2η θέση Πρωτάθλημα Πολωνίας (Σκρά Μπελχάτοφ)
* 2013-14:  2η θέση Πρωτάθλημα Ιταλίας (Βόλεϊ Περούτζια)

## Πηγές
* Ο Τσούπκοβιτς στον Ολυμπιακό osfp.gr
* Στοιχεία για τον Κονσταντίν Τσούπκοβιτς www.legavolley.it
* Konstantin Čupković - Στοιχεία volleyball-forever.com
* Μικρο βιογραφικό worldleague.2015.fivb.com

Κατηγορία:Σέρβοι πετοσφαιριστές
Κατηγορία:Πετοσφαιριστές ΟΣΦΠ
Γρηγόριος Παπανικολάου

Ο **Γρηγόριος Παπανικολάου** (1883-1963) ήταν υποδηματεργάτης, συνδικαλιστής και βουλευτής του ΚΚΕ το 1926.

## Βιογραφικά στοιχεία
### Νεανικά χρόνια - Η αγωνιστική δράση
Ο Γρηγόριος Παπανικολάου γεννήθηκε το 1883 στη Θεσσαλονίκη και ήταν υποδηματεργάτης. Πήρε ενεργό μέρος στο συνδικαλιστικό κίνημα της Θεσσαλονίκης όπου έφτασε σε ανώτατες θέσεις, ήταν από τα ιδρυτικά μέλη της ΓΣΕΕ και εκλέχθηκε κατ' επανάληψη στην ηγεσία της. 
Παράλληλα έγινε μέλος του ΣΕΚΕ από τα πρώτα χρόνια της ίδρυσής του και στη συνέχεια του ΚΚΕ.

Τον Μάιο του 1922 ο Παπανικολάου μαζί με ηγετικά στελέχη του ΣΕΚΕ (Κορδάτος, Γεωργιάδης, Σίδερης κ.α) και της ΓΣΕΕ (Ευαγγέλου) φυλακίστηκαν στις φυλακές Συγγρού για εσχάτη προδοσία (διάδοση ηττοπαθών συνθημάτων) και κινδύνευσαν με εκτέλεση. Απελευθερώθηκαν στις 5 Οκτωβρίου 1922, αμέσως μετά την πτώση της φιλοβασιλικής κυβέρνησης Τριανταφυλλάκου. Το 1924 ήταν γραμματέας του Εργατικού Κέντρου Θεσσαλονίκης, θέση από την οποία καθαιρέθηκε από τη δικτατορία του Πάγκαλου το 1925 και επανήλθε μετά την πτώση της.

### Στην ηγεσία του ΣΕΚΕ - ΚΚΕ
Στις 19 Φλεβάρη του 1922 στην Α' Πανελλαδική Συνδιάσκεψη του ΣΕΚΕ ο Παπανικολάου εκλέχθηκε στην Κεντρική Επιτροπή.
Στο 3ο Έκτακτο Συνέδριο του ΣΕΚΕ τον Δεκέμβριο του 1924 εκλέχθηκε πάλι στην Κεντρική Επιτροπή.

Στις εκλογές του Νοεμβρίου 1926, τις πρώτες που έγιναν μετά την ανατροπή της δικτατορίας του Πάγκαλου, εξελέγη βουλευτής Θεσσαλονίκης με το Ενιαίο Μέτωπο Εργατών Αγροτών και Προσφύγων (ΕΜΕΑΠ), που ήταν εκλογικός συνασπισμός με κορμό το ΚΚΕ. Μαζί με τον Παπανικολάου εξελέγησαν βουλευτές του ΕΜΕΑΠ στη Θεσσαλονίκη ο Ζακ Βεντούρα και ο Δαυίδ Σουλάμ. 

Τον Ιούνιο του 1927 ο Δαβίδ Σουλάμ και ο Γρ. Παπανικολάου φυλακίστηκαν, χωρίς να ζητηθεί άρση της ασυλίας τους, επειδή κρίθηκαν ηθικοί αυτουργοί της «στάσεως» των καπνεργατών. 
Στην εσωκομματική πάλη που ακολούθησε μετά το 3ο Τακτικό Συνέδριο του ΚΚΕ τον Μάρτιο του 1927, ο Παπανικολάου τάχθηκε με την πλευρά των λεγόμενων *Λικβινταριστών* του Παντελή Πουλιόπουλου.

### Εκτός ΚΚΕ
Το 1928 διεγράφη από το ΚΚΕ μαζί με πολλά ακόμη μέλη του κόμματος ως ''Λικβινταριστής'' και συνέχισε τη πολιτική του δράση με την ομάδα "Σπάρτακος". 
Το 1934 αποσύρθηκε από την πολιτική και τον συνδικαλισμό και εργαζόταν ως υπάλληλος στο Δήμο Θεσσαλονίκης.

Στην Κατοχή εντάχθηκε στο ΕΑΜ, ενώ μετά τον πόλεμο αποσύρθηκε οριστικά από την πολιτική δράση. Πέθανε στη Θεσσαλονίκη το 1963.

## Παραπομπές


## Πηγές
# Δοκίμιο Ιστορίας του ΚΚΕ, Α΄ τόμος 1919-1949, εκδόσεις Σύγχρονη Εποχή, Αθήνα 2012
# Γιώργος Αλεξάτος, "Ιστορικό Λεξικό του Ελληνικού Εργατικού Κινήνατος", εκδόσεις Γειτονιές του κόσμου, Αθήνα 2008
# Άγγελος Ελεφάντης "Η επαγγελία της αδύνατης επανάστασης", Εκδόσεις Θεμέλιο, Αθήνα 1976
# Γιάνης Κορδάτος, "Η ιστορία του ελληνικού εργατικού κινήματος", Εκδόσεις Μπουκουμάνη, Αθήνα 1972
# Ελευθέριος Σταυρίδης, "Τα Παρασκήνια του ΚΚΕ", Εκδόσεις Ελεύθερη Σκέψις, Αθήνα 1988

Κατηγορία:Έλληνες κομμουνιστές
Κατηγορία:Έλληνες συνδικαλιστές
Κατηγορία:Έλληνες τροτσκιστές
Κατηγορία:Βουλευτές εκλεγμένοι με το ΚΚΕ
Κατηγορία:Βουλευτές Θεσσαλονίκης
Silent Hill: Downpour

Το ***Silent Hill: Downpour*** (ιαπωνικά: サイレントヒル ダウンプア, Χέπμπορν: *Sairento Hiru Daunpua*) είναι βιντεοπαιχνίδι επιβίωσης τρόμου που αναπτύχθηκε από τη Vatra Games, εκδόθηκε από την Konami Digital Entertainment και κυκλοφόρησε το Μάρτιο του 2012. Είναι η έβδομη προσθήκη στη σειρά βιντεοπαιχνιδιών *[[Silent Hill]]*. Το παιχνίδι εξελίσσεται, όπως και όλα της σειράς (εκτός του *[[Silent Hill 4: The Room]]*), στη φανταστική πόλη του Silent Hill, η οποία δημιουργεί εναλλακτικές διαστάσεις στους επισκέπτες της. Πρωταγωνιστής του παιχνιδιού είναι ο Murphy Pendleton, ένας φυλακισμένος που μετά τη διαφυγή του οδηγείται στην πόλη, και περιοδικά μπαίνει σε μία εναλλακτική διάσταση, όπου ξεκλειδώνει καταπιεσμένες αναμνήσεις.

Το παιχνίδι έλαβε ανάμεικτες κριτικές.

## Τρόπος παιχνιδιού

Ο σκοπός του *Silent Hill: Downpour* είναι να οδηγήσει ο παίκτης τον Murhpy Pendleton μέσα από τη, γεμάτη τέρατα, πόλη του Silent Hill, μετά από ένα αυτοκινητιστικό δυστύχημα που τον οδηγεί εκεί. Το παιχνίδι εξελίσσεται μέσω της εξερεύνησης, των μαχών και της επίλυσης γρίφων. Η οπτική της κάμερας είναι σε τρίτο πρόσωπο. Το παιχνίδι περιλαμβάνει side quests. Ο παίκτης μπορεί να διαμορφώσει το χαρακτήρα του Murphy μέσω αρκετών επιλογών μέσα στο παιχνίδι, οι οποίες του επιτρέπουν είτε να δράσει για να σώσει άλλους χαρακτήρες, είτε όχι. Στη μάχη, μπορεί να κρατήσει μόνο ένα όπλο melee, το οποίο κάποια στιγμή θα φθαρεί και θα σπάσει. Τα όπλα και τα πυρομαχικά είναι δυσεύρετα, και ο Myrphy βρίσκει δυσκολία στο σημάδι. Καθώς η κατάσταση της υγείας του χειροτερεύει, τα ρούχα του παίρνουν ματωμένη και σκισμένη όψη. Το παιχνίδι διαθέτει σύστημα καιρού πραγματικού χρόνου, όπου περιοδικά θα εμφανιστεί βροχή. Τότε, τα τέρατα εμφανίζονται συχνότερα και είναι πιο δυνατά.

## Παραπομπές


## Εξωτερικοί σύνδεσμοι
* 

Κατηγορία:Βιντεοπαιχνίδια Silent Hill
Κατηγορία:Βιντεοπαιχνίδια του 2012
Κατηγορία:Βιντεοπαιχνίδια του PlayStation 3
Κατηγορία:Βιντεοπαιχνίδια του Xbox 360
Κατηγορία:Βιντεοπαιχνίδια της Konami
Κατηγορία:Βιντεοπαιχνίδια με Unreal Engine
Κατηγορία:Βιντεοπαιχνίδια με στερεοσκοπικά 3D γραφικά
Κατηγορία:Βιντεοπαιχνίδια ψυχολογικού τρόμου
Κατηγορία:Βιντεοπαιχνίδια με εναλλακτικούς τερματισμούς
Κατηγορία:Βιντεοπαιχνίδια ανεπτυγμένα στην Τσεχία
Silent Hill 3

Το ***Silent Hill 3*** (ιαπωνικά: サイレントヒル, Χέπμπορν: 3 *Sairento Hiru Surī*) είναι βιντεοπαιχνίδι επιβίωσης τρόμου που αναπτύχθηκε από την Team Silent και εκδόθηκε από την Konami για το PlayStation 2 τον Μάιο του 2003, με ένα port να μεταφέρεται τον Οκτώβριο της ίδιας χρονιάς για τα Microsoft Windows. Πρόκειται για την τρίτη προσθήκη στη σειρά βιντεοπαιχνιδιών *[[Silent Hill]]*, και άμεσο sequel του πρώτου παιχνιδιού. Στις 20 Μαρτίου του 2012 επανακυκλοφόρησε remastered σε υψηλή ανάλυση μαζί με το *[[Silent Hill 2]]* στο *[[Silent Hill HD Collection]]*, για τις κονσόλες PlayStation 3 και Xbox 360.

Το παιχνίδι τοποθετείται δεκαεπτά χρόνια μετά τα γεγονότα του πρώτου *Silent Hill*, όπου ο Harry Mason καταστρέφει τον θεό που λατρεύεται από την τοπική αίρεση, και του δίνεται ένα μωρό κοριτσάκι να φροντίζει. Το *Silent Hill 3* εστιάζει στην έφηβη Heather Mason, που μεγάλωσε με τον Harry στο Πόρτλαντ. Η Heather ανακαλύπτει ότι η αίρεση σχεδιάζει να τη χρησιμοποιήσει για να γεννήσει τον θεό που λατρεύουν, και συγκρούεται μαζί τους.

Το *Silent Hill 3* δέχθηκε πολύ θετικές κριτικές, κυρίως για τα γραφικά, τον ήχο του, τη συνολική αίσθηση του τρόμου που δημιουργεί, αλλά στοιχεία που κρατήθηκαν από τα προηγούμενα παιχνίδια της σειράς. Το σενάριό του επηρέασε σε μικρό βαθμό την ταινία του 2012, βασισμένη σε αυτό, *[[Silent Hill: Revelation 3D]]*.

## Παραπομπές


## Εξωτερικοί σύνδεσμοι

*Επίσημες ιστοσελίδες για , Ιαπωνία

Κατηγορία:Βιντεοπαιχνίδια του 2003
Κατηγορία:Βιντεοπαιχνίδια Silent Hill
Κατηγορία:Βιντεοπαιχνίδια του PlayStation 2
Κατηγορία:Βιντεοπαιχνίδια της Konami
Κατηγορία:Βιντεοπαιχνίδια ψυχολογικού τρόμου
Κατηγορία:Βιντεοπαιχνίδια ανεπτυγμένα στην Ιαπωνία
Κατηγορία:Βιντεοπαιχνίδια με εναλλακτικούς τερματισμούς
Κατηγορία:Βιντεοπαιχνίδια με γυναίκες ανταγωνιστές
Κατηγορία:Βιντεοπαιχνίδια μουσικής Άκιρα Γιαμαόκα
Κατηγορία:Θεοκτονία στην μυθοπλασία
Αμαξάντεια

Η **Αμαξάντεια** (, ο δήμος: Αμαξαντείας) ήταν αρχαίος οικισμός - πόλη και δήμος της Ιπποθοωντίδας (περιοχή της Αρχαίας Αττικής και φυλή της αρχαίας Αθήνας). 

## Τοποθεσία του αρχαίου δήμου
Ο δήμος της Αμαξαντείας, ήταν πιθανώς δήμος του άστεως ή της Παραλίας. Η ακριβής τοποθεσία του δήμου αυτού είναι άγνωστη και αβέβαιη, δεν έχει προσδιορισθεί και δεν έχει ακόμα ταυτιστεί επακριβώς.

Σύμφωνα με τον ερευνητή του 18ου αιώνα Διονύσιο Σουρμελή ο δήμος βρισκόταν στην περιοχή *Μεξάντια*, η οποία μετονομάστηκε σε *Μεξαμπούα* και *Μεξάνταγα*, το οποίο μαζί με το Μπουγιάτι εσχημάτισαν το *Μεξαμπούγια*. Η αναφορά αυτή πιθανώς έχει σχέση με τους δυο σύγχρονους οικισμούς του Αγίου Στεφάνου Αττικής (πρώην *Νέο Μπογιάτι*) και της Άνοιξης Αττικής (πρώην *Παλαιό Μπογιάτι*).

## Η συμμετοχή του δήμου στην αρχαία Βουλή
Ο δήμος, η ύπαρξη του οποίου επιβεβαιώνεται και από διάφορες επιγραφές, ως μέλος της Ιπποθοωντίδας φυλής, συμμετείχε με 2 βουλευτές στην αρχαία Βουλή των 500, κατά την πρώτη περίοδο (508 – 307/306 π.Χ.). Κατά τη δεύτερη (307/306 – 224/223 π.Χ.) και την τρίτη περίοδο (224/223 – 201/200 π.Χ.) ο δήμος αντιπροσωπευόταν επίσης με 2 βουλευτές στη Βουλή των 600. Κατά την τέταρτη (201/200 π.Χ. – 126/127) και την πέμπτη περίοδο (126/127 – 3ος αιώνας) είναι άγνωστος ο αριθμός βουλευτών–αντιπροσώπων του δήμου.

## Οι κάτοικοι της Αμαξαντείας
Ο δημότης της αρχαίας Αμαξαντείας ονομαζόταν Αμαξαντεύς.

## Προσωπικότητες από την Αμαξάντεια
Υπήρξαν διάφοροι γνωστοί πολίτες από τον δήμο της Αμαξαντείας, όπως ο Δεξίθεος ο Αμαξαντεύς, ο βουλευτής Διόγειτος ο Αμαξαντεύς, ο βουλευτής Διόδοτος ο Αμαξαντεύς,ο βουλευτής Διονύσιος ο Αμαξαντεύς, ο βουλευτής Διότιμος ο Αμαξαντεύς, ο βουλευτής Διοφάνης ο Αμαξαντεύς, ο βουλευτής Δωρόθεος ο Αμαξαντεύς κ.α. 

## Δείτε επίσης
* Αρχαία Αθήνα
* Ιπποθοωντίδα φυλή

## Παραπομπές - σημειώσεις


## Πηγές – βιβλιογραφία
**Πρωτογενείς πηγές** 
* Ελληνικές επιγραφές - IG Αμαξαν Attica (IG I-III).

**Δευτερογενείς πηγές**
* Hamaxantia, στην ιστοσελίδα: referenceworks.brillonline.com,
* John S. Traill: ''The political organization of Attica: a study of the demes, trittyes, and phylai, and their representation in the Athenian Council'', “Attica”. (51, 68, 110 no. 52, table 8.). Princeton: American School of Classical Studies at Athens (ASCSA), 1975, ISBN 978-0-87661-514-0
* John S. Traill: *Demos and trittys. Epigraphical and topographical studies in the organization of Attica.* Athenians Victoria College, Toronto 1986, p. 138.
* Peter Siewert, "Die Trittyen Attikas und die Heeresreform des Kleisthenes", C.H. Beck, München 1982, ISBN 3406080634, ISBN 9783406080630

## Εξωτερικοί σύνδεσμοι
*  
* 
* Hamaxanteia, Lexicon of Greek Personal Names (LGPN).
* Hamaxanteia, Attic Inscriptions Online.

Κατηγορία:Δήμοι της Αρχαίας Αττικής
Κατηγορία:Αρχαία Αθήνα
Κάρλο Μπορρομέο

[thumb|left|255px|''Σανκαρλόνε'' (Άγιος Κάρλος ο Μέγας): κολοσσαϊκό άγαλμα του Κάρλο Μπορρομέο που ανηγέρθη στην [Αρόνα το 1697. Έργο του Τζοβάννι Μπαττίστα Κρέσπι, το άγαλμα έχει 23 μ. ύψος και το πλίνθινο βάθρο 12 μ.]]

Ο **Κάρλο Μπορρομέο** (*Carlo Borromeo*, 1538-1586) διετέλεσε αρχιεπίσκοπος Μιλάνου από το 1564 μέχρι 1584. Μεταξύ των μεγάλων μεταρρυθμιστών του ταραγμένου 16ου αιώνα, ο Μπορρομέο, με τον Λογιόλα, τον Φίλιππο Νέρι και άλλους, οδήγησε το κίνημα για την καταπολέμηση της προτεσταντικής Μεταρρύθμισης. Ήταν ηγετική φυσιογνωμία κατά τη διάρκεια της Αντιμεταρρύθμισης και ήταν υπεύθυνος για σημαντικές μεταρρυθμίσεις στην Καθολική Εκκλησία, συμπεριλαμβανομένης της ίδρυσης σεμιναρίων για την εκπαίδευση των ιερέων.Επισης , ήταν αυτός που εφηύρε το εξομολογητήριο το 1565 .

Έχει ανακηρυχθεί άγιος και τιμάται από τους Καθολικούς στις 4 Νοεμβρίου.

## Εξωτερικοί σύνδεσμοι
* Σελίδα για τον Κάρλο Μπορρομέο στο Santi, beati e testimoni - Enciclopedia dei santi
* Σελίδα για τον Fraternità Sacerdotale San Carlo Borromeo

Κατηγορία:Ρωμαιοκαθολικοί επίσκοποι
Κατηγορία:Ιταλοί καρδινάλιοι
Κατηγορία:Εκκλησιαστικοί συγγραφείς
Κατηγορία:Ιταλοί θεολόγοι
Κατηγορία:Άγιοι της Ρωμαιοκαθολικής Εκκλησίας
Καρλο
Πέτερ Στάιν (αποσαφήνιση)

Το όνομα **Πέτερ Στάιν** μπορεί να αναφέρεται στα παρακάτω πρόσωπα:

* Πέτερ Βίλχελμ Στάιν (1795-1831), γερμανός μαθηματικός 
* Πέτερ Στάιν (*γενν*. 1937), γερμανός θεατρικός παραγωγός και σκηνοθέτης  (μερικές φορές αναφέρεται λανθασμένα ως *Πήτερ Στάιν*).
* Πέτερ Στάιν (πολιτικός) (*γενν*. 1968), γερμανός πολιτικός 

Για άλλα πρόσωπα, μη Γερμανούς, δείτε: 
* Πήτερ Στάιν (αποσαφήνιση)
Open Access Week

μικρογραφία|Ένα ''PhD Comic'' ειδικά για την Εβδομάδα Ανοικτής Πρόσβασης 2012
[δεξιά|μικρογραφία|Μια τούρτα για τους εορτασμούς της Εβδομάδας Ανοικτής Πρόσβασης 2010 στο Πανεπιστήμιο του Λίνκολν, με το το [c:File:Open Access logo PLoS white.svg|λογότυπο Ανοικτής Πρόσβασης.]]
μικρογραφία|Ένα web banner (στη σουηδική γλώσσα), για ένα Wikipedia edit-a-thon κατά τη διάρκεια της Open Access Week 2015
μικρογραφία|Ένα στένσιλ και μια κάρτα με το κείμενο "Open Access Week"
H **Open Access Week**, στα ελληνικά **Εβδομάδα Ανοικτής Πρόσβασης**, είναι μια ετήσια επιστημονική επικοινωνιακή εκδήλωση με επίκεντρο την ανοικτή πρόσβαση και τα συναφή θέματα. Λαμβάνει χώρα σε παγκόσμιο επίπεδο κατά την τελευταία εβδομάδα του Οκτωβρίου σε ένα πλήθος από τοποθεσίες ταυτόχρονα εντός και εκτός διαδικτύου. Τυπικές δραστηριότητες περιλαμβάνουν ομιλίες, σεμινάρια, συμπόσια, ή  ανακοινώσεις εντολών ανοικτής πρόσβασης ή άλλα ορόσημα για την ανοικτή πρόσβαση. Για παράδειγμα, η Royal Society επέλεξε την Εβδομάδα Ανοικτής Πρόσβασης του 2011 για να ανακοινώσει ότι θα κυκλοφορήσει τα ψηφιοποιημένα έγγραφα των αρχείων της, που χρονολογούνται από το 1665 ως το 1941.

## Ιστορικό
[μικρογραφία|Παράδειγμα εκδήλωσης, ένα συμπόσιο στο [Πανεπιστήμιο της Αριζόνα, 25 Οκτωβρίου 2011]]
Η Εβδομάδα Ανοικτής Πρόσβασης έχει τις ρίζες της στην *Εθνική Ημέρα Δράσης για την Ανοικτή Πρόσβαση* στις 15 Φεβρουαρίου 2007, που οργανώθηκε σε όλες τις Ηνωμένες Πολιτείες από τους Φοιτητές για τον Ελεύθερο Πολιτισμό και τη Συμμαχία για την Πρόσβαση των Φορολογούμενων.
Το 2008, η 14η Οκτωβρίου ορίστηκε ως Ημέρα Ανοικτής Πρόσβασης, και η εκδήλωση έγινε παγκόσμια. Το 2009, η εκδήλωση είχε επεκταθεί σε μια εβδομάδα, μεταξύ 19-23 Οκτωβρίου. Το 2010, έλαβε χώρα μεταξύ 18-24 Οκτωβρίου. Από το 2011 και μετά, λαμβάνει χώρα την τελευταία εβδομάδα του Οκτωβρίου κάθε έτους.

## Θέματα
Στα πρώτα χρόνια, οι οργανώσεις που γιόρταζαν την Εβδομάδα Ανοικτής Πρόσβασης όριζαν τα δικά τους θέματα. Από το 2012, εγκαθιδρύθηκε ένα «επίσημο» θέμα και δόθηκε ιδιαίτερη προσοχή στις αντίστοιχες εναρκτήριες εκδηλώσεις που πραγματοποιήθηκαν στην Παγκόσμια Τράπεζα.
* Το 2016, το θέμα είναι "Ανοικτότητα στην Πράξη."
* Το 2015, το θέμα ήταν "Ανοικτότητα στην Συνεργασία."
* Το 2014, το θέμα ήταν "Ανοικτή Γενιά." 
* Το 2013, το θέμα ήταν "επαναπροσδιορίζοντας τον αντίκτυπο."
* Το 2012, το θέμα ήταν "προεπιλογή για την ανοικτή πρόσβαση".

## Εκδηλώσεις
Λεπτομέρειες για τις εκδηλώσεις για την Εβδομάδα Ανοικτής Πρόσβασης  καταγράφονται στην ενότητα "Εκδηλώσεις" του Open Access Directory. Επίσης, αναφέρονται στον ιστότοπο της Εβδομάδας Ανοικτής Πρόσβασης, όπου πάνω από 140 εκδηλώσεις απαριθμήθηκαν για την Εβδομάδα Ανοικτής Πρόσβασης του 2013.

## Παραπομπές


## Εξωτερικοί σύνδεσμοι
* openaccessweek.org, μια ειδική ηλεκτρονική πλατφόρμα για την Εβδομάδα Ανοικτής Πρόσβασης, που χρηματοδοτείται από την SPARC
* Διεθνής Εβδομάδα Ανοικτής Πρόσβασης στο Πανεπιστήμιο του Πόρτο (Παρουσία στο OA Διεθνές Site )
* Εβδομάδα Ανοικτής Πρόσβασης στη Γαλλία
* Open Access Week 2013 στο Πανεπιστήμιο του Κέιπ Τάουν
* Open Access Week στο Αριστοτέλειο Πανεπιστήμιο Θεσσαλονίκης
Κατηγορία:Ακαδημαϊκή κοινότητα
Κατηγορία:Βιβλιοθηκονομία
Μόιρα Κέλι

Η **Μόιρα Κέλι** (αγγλικά: *Moira Kelly*, 6 Μαρτίου 1968) είναι Αμερικανίδα ηθοποιός. Γεννημένη στη Νέα Υόρκη και ιδιαίτερη θρησκευόμενη, μικρή ήθελε να γίνει καλόγρια. Περισσότερο γνωστή είναι για τον ρόλο της στην ταινία *[[Twin Peaks: Fire Walk with Me]]* (1992), αλλά και για τον ρόλο της στην τηλεοπτική σειρά *[[Twin Peaks]]*. Πέρα από αυτό, άλλοι αξιοσημείωτοι ρόλοι της ήταν στο *[[Φίλοι για πάντα (τηλεοπτική σειρά)|One Tree Hill]]*, ως Karen Roe, αλλά και στο *[[The West Wing]]*. Η Κέλι είχε συμμετάσχει στην ταινία της Disney, *[[Ο Βασιλιάς των Λιονταριών]]* (1994)  αλλά και στο σίκουελ, *[[Ο Βασιλιάς των Λιονταριών II: Το Βασίλειο του Σίμπα]]* (1998), ως Νάλα, η παιδική φίλη και αργότερα σύζυγος του Σίμπα, του πρωταγωνιστή της πρώτης ταινίας.

## Παραπομπές


## Εξωτερικοί σύνδεσμοι
* 
* "The Lion Queen": An Interview with Moira Kelly by Aaron Wallace at UltimateDisney.com

Κατηγορία:Ρωμαιοκαθολικοί
Κατηγορία:Αμερικανίδες ηθοποιοί κινηματογράφου
Κατηγορία:Αμερικανίδες ηθοποιοί τηλεόρασης
Κατηγορία:Αμερικανίδες ηθοποιοί φωνής
Vivartia

Η **Vivartia Συμμετοχών Α.Ε.** είναι εταιρεία παραγωγής τροφίμων στην Ελλάδα. Η έδρα της βρίσκεται στα Σπάτα της Αττικής.

Η **Vivartia** ιδρύθηκε ως BrandCo, έπειτα από τη συγχώνευση της «**[[Δέλτα Πρότυπος Βιομηχανία Γάλακτος Α.Ε.]]**», της «**Chipita International Α.Β.Ε.Ε.**» και της «**Γενική Τροφίμων Α.Ε.**» το 2006. Η συγχωνευθείσα εταιρεία έγινε ο μεγαλύτερος όμιλος τροφίμων στην Ελλάδα. Πλέον και μετά την αποχώρηση το 2010 της **Chipita**, οι εταιρίες του ομίλου είναι η «**[[Δέλτα Τρόφιμα Α.Ε.]]**», ο **«[[Μπάρμπα Στάθης|Μπάρμπα Στάθης Α.Β.Ε.Ε.]]»**, η **«[[Goody's|Goody's Α.Ε.]]»** και η **«Everest Α.Ε.»**. Η συγχώνευση ήταν το αποκορύφωμα μιας άκρως επιτυχημένης στρατηγικής ανάκαμψης και βελτίωσης, που τέθηκε σε εφαρμογή από το 2003. Ο βασικός μέτοχος της Vivartia ήταν η **«Οικογένεια Δασκαλόπουλου**» μέχρι την πώληση του 76,89% των μετοχών στη «Marfin Investment Group».

Η εταιρεία εξαγοράστηκε από την «CVC Capital Partners» από την «Marfin Investment Group» έναντι 161 εκατομμύρια ευρώ.

## Επίσημος ιστότοπος

* **https://www.vivartia.com/** (εξωτερικός σύνδεσμος)

## Παραπομπές


Κατηγορία:Ελληνικές επιχειρήσεις
Κατηγορία:Εταιρείες τροφίμων και ποτών στην Ελλάδα
Κατηγορία:Ελληνικά εμπορικά σήματα
Νέιθαν Λέιν

Ο **Νέιθαν Λέιν** (, 3 Φεβρουαρίου 1956) είναι Αμερικανός ηθοποιός του θεάτρου, του κινηματογράφου και της τηλεόρασης, καθώς και συγγραφέας. Μερικοί από τους πιο γνωστούς του, κινηματογραφικούς ρόλους είναι στην ταινία *[[Ο Βασιλιάς των Λιονταριών]]* (1994), ως Τιμόν, στο *[[The Birdcage]]* (1996), ως  Albert και στο *[[Ο Ποντικομικρούλης]]* (1999), ως Snowbell. Επίσης, έχει συμμετάσχει και στα μιούζικαλ *[[The Producers (μιούζικαλ)|The Producers]]* και *[[Guys and Dolls]]*. Ενώ στην τηλεόραση, μεταξύ άλλων, έχει εμφανιστεί στο *[[Modern Family]]*. To 2006, τιμήθηκε με αστέρι στη Λεωφόρο Δόξας του Χόλιγουντ, ενώ το 2008, εισήχθη στο  American Theatre Hall of Fame.

## Παραπομπές


## Εξωτερικοί σύνδεσμοι
*
* 
* 

Κατηγορία:Αμερικανοί ηθοποιοί θεάτρου
Κατηγορία:ΛΟΑΤ πρόσωπα από τις ΗΠΑ
Κατηγορία:Νικητές βραβείου Tony
Κατηγορία:Αμερικανοί ηθοποιοί κινηματογράφου
Κατηγορία:Αμερικανοί ηθοποιοί τηλεόρασης
Κατηγορία:Αμερικανοί ηθοποιοί φωνής
Έρνι Σαμπέλα

Ο **Έρνεστ "Έρνι" Σαμπέλα** (αγγλικά: *Ernest "Ernie" Sabella*, 19 Σεπτεμβρίου 1949) είναι Αμερικανός ηθοποιός και φωνητικός ηθοποιός. Περισσότερο γνωστός είναι για τον ρόλο του στην ταινία της Disney, *[[Ο Βασιλιάς των Λιονταριών]]* (1994), ως Pumbaa. Ο Σαμπέλα συμμετείχε και στις συνέχειες τις ταινίες *[[Ο Βασιλιάς των Λιονταριών II: Το Βασίλειο του Σίμπα]]* (1998) και *[[Ο Βασιλιάς των Λιονταριών 3: Χακούνα Ματάτα]]* (2004). Έχει υπάρξει υποψήφιος για βραβείο Daytime Emmy, το 1996.

## Παραπομπές


## Εξωτερικοί σύνδεσμοι
*  
*  

Κατηγορία:Αμερικανοί ηθοποιοί θεάτρου
Κατηγορία:Αμερικανοί ηθοποιοί κινηματογράφου
Κατηγορία:Αμερικανοί ηθοποιοί τηλεόρασης
Κατηγορία:Αμερικανοί ηθοποιοί φωνής
Αργυρώ Αφράτη

Η **Αργυρώ Αφράτη** (09/04/1998) είναι Ελληνίδα αθλήτρια της εθνικής ομάδας στην Ενόργανη Γυμναστική.

Μπήκε στον κόσμο της Γυμναστικής, από τα 6 της χρόνια ξεκινώντας από τον Πανιώνιο.
Ξεκίνησε να αγωνίζεται στο εξωτερικό, από τα 14 της χρόνια, στην κατηγορία των Νεανίδων (Β' κατηγορία).

Έχει αγωνιστεί σε πάνω από 5 Ευρωπαϊκά Πρωταθλήματα και σε 2 Παγκόσμια, καθώς και στους Ευρωπαϊκούς Αγώνες του Μπακού 2015 και σε άλλους διεθνείς αγώνες.

## Διακρίσεις
Στο Ευρωπαϊκό Πρωτάθλημα της Βέρνης το 2016, κέρδισε την 21η θέση στο έδαφος και την 16η θέση στο άλμα.
Επίσης, κατέκτησε την 8η θέση στο Παγκόσμιο κύπελλο Anadia World Cup 2016.
Κέρδισε ακόμη την 6η θέση στο άλμα και την 6η στο έδαφος και την 7η στο δίζυγο, στο Παγκόσμιο Κύπελλο στην Ντόχα 2016.

Τον Απρίλιο του 2016, έλαβε μέρος στο Προολυμπιακό Test - Event 2016, προσπαθώντας να προκριθεί στου Ολυμπιακούς Αγώνες του Ρίο 2016.

Το 2013, στο Πανελλήνιο Πρωτάθλημα, κέρδισε 5 χρυσά μετάλλια (Σ.Α., Άλμα, Δίζυγο, Έδαφος) και 1 χάλκινο στη δοκό ισορροπίας.
Το 2014, δεν αγωνίστηκε, λόγω τραυματισμού στην μέση.
Το 2015, κατέκτησε την 5η θέση στο Σ.Α. λόγω τραυματισμού την ώρα της εκτέλεσης του προγράμματός της στο έδαφος.
Το 2016, κέρδισε το χρυσό μετάλλιο στο Σ.Α. και το δίζυγο, καθώς και το ασημένιο μετάλλιο στο έδαφος και την 5η θέση στην δοκό.

## Προπόνηση
Σήμερα, προπονείται στην Αθήνα στο Προπονητικό Κέντρο Αγίου Κοσμά, με τον ομοσπονδιακό προπονητή Κώστα Σιούτη και την βοηθό Αναστασία Δόντη, καθώς είναι εγγεγραμμένη στο σωματείο Ευρίπειος Γ.Σ..

## Οικογένεια
Η αδερφή της Αργυρώς Αφράτη, ονομάζεται Αφράτη Ευαγγελία - Ιωάννα. Γεννήθηκε το 2003. Σήμερα συμμετέχει και αυτή στην Ενόργανη γυμναστική στον Πανιώνιο, απ' όπου ξεκίνησε και η αδερφή της. Έχει κερδίσει αρκετά μετάλλια στα Πανελλήνια Πρωταθλήματα και στους Αγώνες Α-Γ-Ε Περιφερείων.

Κατηγορία:Ελληνίδες αθλήτριες της ενόργανης γυμναστικής
Βαλκανικό Πρωτάθλημα Τζούντο

Το **Βαλκανικό Πρωτάθλημα Τζούντο** ή **Βαλκανικοί Αγώνες Τζούντο** (αγγλικά: *Balkan Judo Championship*) είναι ένα διεθνές πρωτάθλημα τζούντο για αθλητές των Βαλκανικών χωρών το οποίο διοργανώνεται ετησίως το Σεπτέμβριο από τη Βαλκανική Ομοσπονδία Τζούντο. Στο πρόγραμμα περιλαμβάνονται 8 αγωνίσματα ανδρών και 8 γυναικών, όσα στο Παγκόσμιο και στο Ευρωπαϊκό Πρωτάθλημα Τζούντο. 

Η διοργάνωση πραγματοποιήθηκε για πρώτη φορά το 1975 και από τότε έχει διεξαχθεί σαράντα τρεις φορές μέχρι και την πιο πρόσφατη που έλαβε χώρα στα Σκόπια από τις 8 έως τις 10 Σεπτεμβρίου του 2017. 

## Ιστορία
Με την ένταξη του τζούντο στους Ολυμπιακούς Αγώνες και την ανάπτυξή του στην Ευρώπη, δόθηκε η ιδέα για να δημιουργηθεί ένα πρωτάθλημα μεταξύ των Βαλκανικών χωρών. Το πρώτο Βαλκανικό Πρωτάθλημα Τζούντο διοργανώθηκε στην Κωνσταντινούπολη, στην Τουρκία μεταξύ 4 έως 7 Iουνίου του 1975. Τα ιδρυτικά μέλη ήταν η Γιουγκοσλαβική Ομοσπονδία Τζούντο, η Ρουμανική Ομοσπονδία Τζούντο, η Τουρκική Ομοσπονδία Τζούντο και η Βουλγαρική Ομοσπονδία Τζούντο.

Το 1977 διεξήχθησαν οι πρώτοι προκριματικοί αγώνες τζούντο για την συγκρότηση της πρώτης εθνικής ομάδας της Ελλάδας η οποία συμμετείχε για πρώτη φορά στους Βαλκανικούς Αγώνες Τζούντο του 1977 που πραγματοποιήθηκαν στο Βουκουρέστι (Ρουμανία). Δύο χρόνια αργότερα, το 1979 οι Βαλκανικοί Αγώνες Τζούντο έλαβαν χώρα για πρώτη φορά στην Ελλάδα.

Στις 23 Μαρτίου του 1984, στο Συνεδριακό Κέντρο του ΣΕΓΑΣ διεξήχθη το Βαλκανικό Συνέδριο Τζούντο. Στο συνέδριο αυτό, με την παρουσία και του προέδρου της Ευρωπαϊκής Ένωσης Τζούντο Αντρέ Έρτελ, αποφασίστηκε η ένταξη των γυναικείων αγωνισμάτων στο πρόγραμμα του Βαλκανικού Πρωταθλήματος Τζούντο.

### Διοργανώσεις

## Πίνακας μεταλλίων (2016)

Σημείωση = Στο πίνακα μεταλλίων δεν έχουν καταχωρηθεί το ομαδικό ανδρών και γυναικών.
## Αγωνίσματα
Τα ακόλουθα αγωνίσματα που περιλαμβάνονται στο Βαλκανικό Πρωτάθλημα Τζούντο.

## Δείτε επίσης
*Βαλκανικές Διοργανώσεις

## Παραπομπές


## Εξωτερικοί σύνδεσμοι
*Επίσημη ιστοσελίδα της Βαλκανικής Ομοσπονδίας Τζούντο και στο web.archive.org

Κατηγορία:Διοργανώσεις τζούντο
Βαλκανικό Πρωτάθλημα Τζούντο
Βαλκανικό Πρωτάθλημα Τζούντο
Γεώργιος Καρασταμάτης

Ο **Άγιος Γεώργιος Καρασταμάτης** ήταν Έλληνας Μικρασιάτης ιερέας, ο οποίος μαρτύρησε κατά τα γεγονότα της Μικρασιατικής Καταστροφής.

## Βιογραφία

Γεννήθηκε στην Αγία Παρασκευή Τσεσμέ της Μικράς Ασίας. Ήταν έγγαμος κληρικός και διακονούσε ως εφημέριος του Ναού των Αγίων Τεσσαράκοντα Μαρτύρων, ενός εκ των τριών ενοριακών ναών του χωριού Αγία Παρασκευή Τσεσμέ.

Στον πρώτο διωγμό του ελληνικού στοιχείου κατά τα έτη 1914-1919 αναγκάστηκε να καταφύγει μαζί με την οικογένεια του στην Ελλάδα, πιθανώς στη Χίο όπως και οι περισσότεροι Έλληνες κάτοικοι της περιοχής.

Τον Σεπτέμβριο του 1922, οι σφαγές και η βιαιότητα των Τούρκων ανάγκασε του Έλληνες να διαφύγουν ως πρόσφυγες στην μητροπολιτική Ελλάδα. Στο χωριό παρέμεινε ο ιερέας Γεώργιος Καρασταμάτης μαζί με δυο ακόμη γέροντες, τον Γιώργη Μακριδάκη και τον Νικολή Καρακούδα όπως διασώζει η γραπτή μαρτυρία του συγγραφέα Ιωάννη Αικατερίνη. Συγκεκριμένα στις 4 Σεπτεμβρίου κατά τη λειτουργία στον ναό εισέβαλαν άτακτοι Τσέτες, κάτι που ανάγκασε τους δύο γέροντες να εγκαταλείψουν την εκκλησία. Ο ιερέας Γεώργιος παρέμεινε εντός του ναού και βρήκε μαρτυρικό θάνατο από τους Τσέτες. Οι δύο γέροντες, όταν έφυγαν οι ορδές των Τούρκων, επαναπροσέγγισαν τον ναό και διαπίστωσαν το μαρτύριο του ηλικιωμένου ιερέα. Ο Γιώργης Μακριδάκης, που διέφυγε με βάρκα στη Χίο, ως αυτόπτης μάρτυρας των όσων είδε και έζησε, παρέδωσε τη μαρτυρία του αυτή στους συγχωριανούς του.

## Αγιοκατάταξη

Η αγιοκατάταξη των προσώπων που μαρτύρησαν κατά γεγονότα της Μικρασιατικής Καταστροφής πραγματοποιήθηκε το 1992 από τη Εκκλησία της Ελλάδος. Μεταξύ αυτών τιμούνται οι μάρτυρες Μητροπολίτες: Χρυσόστομος Σμύρνης, Προκόπιος Ικονίου, Αμβρόσιος Μοσχονησίων, Ευθύμιος Ζήλων και Γρηγόριος Κυδωνιών. Η μνήμη τους τιμάται την Κυριακή προ της Υψώσεως (Σεπτέμβριος).

Ειδικότερα ο άγιος Γεώργιος ο Καρασταμάτης, τιμάται στις 4 Σεπτεμβρίου, ημέρα του μαρτυρίου του, ιδιαίτερα στη Σκιάθο όπου πολλοί Μικρασιάτες από την Αγία Παρασκευή του Τσεσμέ αλλά και συγγενείς του εγκαταστάθηκαν μετά την Καταστροφή. Στη Σκιάθο υπάρχει ναΰδριο στη μνήμη του, στα θεμέλια του οποίου τέθηκε χώμα από το σημείο που βρισκόταν ο Ναός των Αγίων Τεσσαράκοντα μαρτύρων στην Αγία Παρασκευή Τσεσμέ της Μικράς Ασίας .

## Παραπομπές


Γεώργιος Καρασταμάτης
Κατηγορία:Θύματα της Γενοκτονίας των Ελλήνων της Μικράς Ασίας και της Ανατολικής Θράκης
Κατηγορία:Νεομάρτυρες
Κατηγορία:Μικρασιατικός Ελληνισμός
Κατηγορία:Άγιοι από την Μικρά Ασία
We're Not Gonna Take It (τραγούδι, Twisted Sister)

Το ***We're Not Gonna Take It*** είναι ένα τραγούδι του αμερικανικού heavy metal συγκροτήματος Twisted Sister, το οποίο κυκλοφόρησε το 1984, και συμπεριλήφθηκε στον δίσκο *[[Stay Hungry]]*. Το τραγούδι, γράφτηκε από τον Ντι Σνάιντερ. Το κομμάτι, αρχικά, κυκλοφόρησε ως single, το οποίο έφτασε στην 21η θέση του *[[Billboard Hot 100]]*, το οποίο είναι έως και σήμερα το μόνο single του συγκροτήματος που έφτασε στα τοπ 40 single. Για την προώθηση του κομματιού κυκλοφόρησε και video clip, το οποίο κατέληξε να είναι χαρακτηριστικό.

Το 2015, ο Ντόναλντ Τραμπ, το χρησιμοποίησε στην προεκλογική του καμπάνια. Ο ίδιος ο Σνάιντερ, του είχε δώσει την άδεια να το χρησιμοποιεί. Μετά από λίγο καιρό, όμως, ο Σνάιντερ, αποφάσισε πως όσα υποστήριζε ο Τραμπ δεν τον εκφράζουν και του ζήτησε να μην το χρησιμοποιεί πλέον, ενώ εξ αρχής τον είχε αφήσει επειδή τους συνέδεε φιλία. Ο Σνάιντερ, δεν ήθελε, ο κόσμος να πιστεύω, πως υποστηρίζει τα όσα λέει ο Τραμπ. 

## Παραπομπές


Κατηγορία:Τραγούδια του 1984
Κατηγορία:Τραγούδια των Twisted Sister
Κατηγορία:Singles του 1984
Κατηγορία:Singles της Atlantic Records
Κατηγορία:Τραγούδια διαμαρτυρίας
Συνεταιριστική Ελληνική Καπνοβιομηχανία

Η **Συνεταιριστική Ελληνική Καπνοβιομηχανία** (**ΣΕΚΑΠ**) είναι καπνοβιομηχανία που εδρεύει στην Ξάνθη. Παράγει τσιγάρα και άλλα παρεμφερή προϊόντα.

## Ιστορία
Η ΣΕΚΑΠ ιδρύθηκε το 1975, από μέλη της Συνεταιριστικής Εταιρείας Καπνοπαραγωγών Ελλάδας (ΣΕΚΕ). Κύριος σκοπός της ίδρυσης της ΣΕΚΑΠ ήταν η στήριξη του εισοδήματος των Ελλήνων καπνοπαραγωγών απορροφώντας σε μόνιμη βάση τα καπνά τους με καλύτερες τιμές διαδραματίζοντας έτσι ένα ευρύτερο κοινωνικό ρόλο.

Τον έλεγχο της ΣΕΚΑΠ εκτός από τους συνεταιριστές της Ξάνθης είχε και η Αγροτική Τράπεζα (συμμετείχε με ποσοστό 50,36%). Κατά τη διάρκεια της δεκαετίας του 1980, η ΣΕΚΑΠ βαθμιαία αναδείχθηκε σε σημαντικό παραγωγικό παράγοντα τόσο στην ελληνική αγορά όσο και στην ευρύτερη αγορά της ΝΑ Μεσογείου, μέσα από την παραγωγή πρωτοποριακών και καινοτόμων προϊόντων όπως το Cooper (το πρώτο ελληνικό τσιγάρο τύπου American Blend), το BF και το GR International.

Τη διετία 2011-2013 η ΣΕΚΑΠ εισήλθε σε διαδικασία εκκαθάρισης-πτώχευσης με σημαντικές απώλειες για την εταιρεία και τους εργαζόμενούς της, παρά τις φιλότιμες προσπάθειες διατήρησης από τους εργαζομένους της. Tο 2013 η ΣΕΚΑΠ εξαγοράστηκε από τη ρωσική καπνοβιομηχανία Donskoy Tabak. Το καλοκαίρι του 2018 η ΣΕΚΑΠ εξαγοράστηκε από τον γιαπωνέζικο όμιλο της Japan Tobacco Inc., τη δεύτερη μεγαλύτερη πολυεθνική καπνοβιομηχανία του κόσμου.

## Προϊόντα
Η ΣΕΚΑΠ ξεκίνησε να παράγει τσιγάρα το 1980, διανέμοντας στην αγορά τις δύο πρώτες μάρκες της, την φερώνυμη σε δύο εκδόσεις ("ΣΕΚΑΠ extra" και "ΣΕΚΑΠ special"), καθώς και την πολυτελή μάρκα "Κιρέτσιλερ". Το 1984 ακολούθησε η κυκλοφορία των τσιγάρων Cooper (το όνομα προέκυψε από τον αγγλικό όρο cooperative, που σημαίνει "συνεταιριστικός"). Το 1989 ακολούθησε το "GR lights", ως το πρώτο ελαφρύ τσιγάρο της εταιρείας. Καινοτόμο ήταν το εγχείρημα του λανσαρίσματος της μάρκας "BF" στην αγορά σε τέσσερις τύπους, το οποίο αποτέλεσε το πρώτο τσιγάρο παγκοσμίως, που έφερε το διεθνώς πατενταρισμένο βιολογικό φίλτρο ενεργού άνθρακα και αιμοσφαιρίνης (το όνομα BF αποτελεί αρκτικόλεξο του όρου Biofilter).

## Παραπομπές


## Εξωτερικοί σύνδεσμοι
* 

Κατηγορία:Ελληνικές επιχειρήσεις
ΣΕΚΑΠ

Το ακρονύμιο **ΣΕΚΑΠ** μπορεί να αναφέρεται σε:

* Συνεταιριστική Ελληνική Καπνοβιομηχανία (ΣΕΚΑΠ), καπνοβιομηχανία στην Ελλάδα
* Συμβούλιο Εκπαιδευτικής Αξιολόγησης-Πιστοποίησης (ΣΕΚΑΠ), αρχή αξιολόγησης στην Κύπρο
Καλομοίρης

Το ελληνικό επίθετο **Καλομοίρης** μπορεί να αναφέρεται σε κάποιο από τα παρακάτω πρόσωπα:

*Γιάννης Καλομοίρης, συνδικαλιστής
*Μανώλης Καλομοίρης (1883–1962), συνθέτης και καθηγητής πανεπιστημίου
*Μιχάλης Καλομοίρης (γενν. 1986), μαραθωνοδρόμος
*Οικονόμος Καλομοίρης, αγωνιστής του 1821
Τζέιμς Γκαντολφίνι

Ο **Τζέιμς Τζόζεφ Γκαντολφίνι Τζ.** (αγγλικά: *James Joseph Gandolfini, Jr.*, 18 Σεπτεμβρίου 1961 - 19 Ιουνίου 2013) ήταν Αμερικανός ηθοποιός του κινηματογράφου και της τηλεόρασης, καθώς και παραγωγός. Ευρέως γνωστός έγινε για τον πρωταγωνιστικό του ρόλο, στην αμερικανική σειρά *[[The Sopranos]],* ως Tony Soprano. Μέσω αυτής της ερμηνείες έλαβε διθυραμβικές κριτικές και πολλά βραβεία, κερδίζοντας 3 βραβεία Emmy, 3  Screen Actors Guild Award και μία Χρυσή Σφαίρα.

Εκτός από τον παραπάνω τηλεοπτικό ρόλο, έχει συμμετάσχει και σε αρκετές ταινίες, μεταξύ των οποίων, οι πιο σημαντικές, πρέπει να θεωρούνται οι *[[True Romance]]* (1993), *[[Get Shorty]]* (1995) και το *[[Where the Wild Things Are (ταινία)|Where the Wild Things Are]]* (2009). Παρόλα αυτά, ο ίσως πιο αξιομνημόνευτος ρόλος του στον κινηματογράφο ήταν στην ταινία *[[Εκεί που δεν το περιμένεις]]* (2013), από την οποία, μετά θάνατον, η ερημηνεία του έλαβε πολύ καλές κριτικές, καθώς και υποψηφιότητες για βραβεία.

Τον Ιούνιο του 2013 βρισκόταν με την οικογένειά του για διακοπές στην Ιταλία, διαμένοντας για λίγες ημέρες σε ξενοδοχείο της Ρώμης. Εκεί, το βράδυ της 19ης Ιουνίου υπέστη ανακοπή στο μπάνιο και τον εντόπισε ο 14χρονος τότε γιος του, καλώντας ασθενοφόρο. Είκοσι λεπτά μετά την άφιξη του στο νοσοσκομείο κυρήχθηκε νεκρός. Το σώμα του επιστράφηκε στις Ηνωμένες Πολιτείες στις 23 Ιουνίου, και στις 27 του μηνός κηδεύτηκε. Ο γιος του, ο ηθοποιός Michael Gandolphini (γεννημένος το 1999), πρωταγωνίστησε στην κινηματογραφική ταινία *[[The Many Saints of Newark]]* (2021), υποδυόμενος τον ρόλο του νεαρού Tony Soprano, τον οποίο είχε υποδυθεί ο ίδιος ο Τζέιμς Γκαντολφίνι στους Sopranos. 

## Παραπομπές
 

## Εξωτερικοί σύνδεσμοι

*

Κατηγορία:Αμερικανοί ηθοποιοί
Κατηγορία:Ρωμαιοκαθολικοί
Κατηγορία:Ιταλοαμερικανοί
Κατηγορία:Βραβευμένοι με Χρυσή Σφαίρα
Κατηγορία:Αμερικανοί ηθοποιοί κινηματογράφου
Κατηγορία:Αμερικανοί ηθοποιοί τηλεόρασης
Κατηγορία:Αμερικανοί ηθοποιοί φωνής
Κατηγορία:Βραβεία Έμμυ Ζώνης Υψηλής Τηλεθέασης (νικητές-Α' Αντρικός Ρόλος)
Chipita

Η **Chipita** είναι βιομηχανική και εμπορική εταιρεία παραγωγής τροφίμων στην Ελλάδα. Η εταιρεία εδρεύει στο 12ο χιλιόμετρο της εθνικής οδού Αθηνών - Λαμίας.

## Ιστορία
Ιδρύθηκε το 1973 από τους αδελφούς Λάμπρο, Φώντα, Απόστολο και Ιωάννη Γαβαλάκη. Εν συνεχεία, το 1986, η εταιρεία πέρασε στα χέρια του Σπύρου Θεοδωρόπουλου. Το 1992 η εταιρεία ξεκίνησε την εμπορία των μίνι κρουασάν. Το 1994 η εταιρεία εισήχθη στο Χρηματιστήριο Αξιών Αθηνών. Δύο χρόνια αργότερα, το 1996, η εταιρεία επέκτεινε τις δραστηριότητές της εκτός συνόρων και συγκεκριμένα στη Βουλγαρία, στην Ισπανία και στην Πορτογαλία, όπως και το 2000 στο Μεξικό. Το 2005 η εταιρεία συγχωνεύθηκε με τη «Δέλτα Πρότυπος Βιομηχανία Γάλακτος Α.Ε.». Πέντε χρόνια αργότερα, το 2010, o Σπύρος Θεοδωρόπουλος και ο όμιλος Olayan από τη Σαουδική Αραβία, αγόρασαν από τη Vivartia τα δικαιώματα της Chipita, δημιουργώντας την εκ νέου.

## Μάρκες
Διαθέτει τις διεθνούς εμβέλειας μάρκες 7DAYS, fineti και Chipicao, όπως και τις τοπικής εμβέλειας μάρκες Molto, Spin Span, Chipita Chips, Tsipers και Extra.

### 7DAYS
thumb|108px|Λογότυπο των 7DAYS
Η 7DAYS αποτελεί την κύρια μάρκα της εταιρείας διεθνώς. Πέρα από την εγχώρια αγορά, τα προϊόντα της μάρκας διατίθενται και στο εξωτερικό, με χαρακτηριστικό παράδειγμα αυτό της Βοσνίας και Ερζεγοβίνης, όπου οι πωλήσεις γίνονται και μέσω του ηλεκτρονικού εμπορίου.

#### Προϊόντα
Τα προϊόντα της μάρκας 7DAYS είναι τα εξής:

* Croissant
* Bake rolls
* Swiss rolls
* Sweet thing
* Cake bar
* Pizzetti

### fineti
Η fineti είναι μία από τις τρεις μάρκες της εταιρείας σε διεθνές επίπεδο.

### Chipicao
Η Chipicao αποτελεί μάρκα της εταιρείας διεθνώς.

## Παραπομπές


## Εξωτερικοί σύνδεσμοι
* 

Κατηγορία:Εταιρείες τροφίμων και ποτών στην Ελλάδα
Κατηγορία:Ελληνικά εμπορικά σήματα
Μόσχος

Το ελληνικό επίθετο **Μόσχος** μπορεί να αναφέρεται σε κάποιο από τα παρακάτω πρόσωπα:

* Μόσχος ο Συρακούσιος, 2ος αιώνας π.Χ., βουκολικός ποιητής
* Μόσχος ο Κολοφώνιος, 2ος αιώνας π.Χ., ολυμπιονίκης της πυγμαχίας παίδων
* Μόσχος ο Περγαμηνός, 2ος αιώνας π.Χ., ολυμπιονίκης δρομέας
*Αριστείδης Μόσχος (1930–2001), μουσικός και δάσκαλος σαντουριού
*Γιώργος Μόσχος (1937–1966),  καλαθοσφαιριστής
*Γεώργιος Μόσχος, λόγιος
*Δημήτριος Μόσχος, λόγιος
*Ηλίας Μόσχος, αγιογράφος
*Ιωάννης Μόσχος, μοναχός
*Ιωάννης Μόσχος, λόγιος, συγγραφέας και δάσκαλος
*Ιωάννης Μόσχος, αγιογράφος
*Ξενοφών Μόσχου ή Μόσχος (1858–1939), θεολόγος

## Επίσης
* Ο Μόσχος (γένος), θηλαστικό
*Μόσχος (αδένας ζώου)
Λαζόπουλος

Το ελληνικό επίθετο **Λαζόπουλος** μπορεί να αναφέρεται σε κάποιο από τα παρακάτω πρόσωπα:

*Λάκης Λαζόπουλος (γενν. 1956), ηθοποιός και σεναριογράφος
*Παναγιώτης Λαζόπουλος (1884–;), Μακεδονομάχος οπλαρχηγός
Τζέτζης

Το ελληνικό επίθετο **Τζέτζης** μπορεί να αναφέρεται σε κάποιο από τα παρακάτω πρόσωπα:

*Αλέξιος Τζέτζης (;–1736), λόγιος
*Ιωάννης Τζέτζης (1110–1180),  φιλόλογος, συγγραφέας, ποιητής και μυθογράφος
International Management Group

Η **International Management Group** (**IMG**) είναι εταιρεία διαχείρισης παγκόσμιων αθλητικών και άλλων γεγονότων όπως και ταλέντων, με κεντρικά γραφεία στην πόλη της Νέας Υόρκης. Είναι ιδιοκτησία των William Morris Endeavor και Silver Lake Partners από το 2013. Trans World International (TWI) είναι η εταιρεία της IMG που ειδικεύεται στα διάφορα γεγονότα.

## Παραπομπές


## Εξωτερικοί σύνδεσμοι
* 

Κατηγορία:Επιχειρήσεις των ΗΠΑ